Odense Adresse-Contoirs Efterretninger, 1793-08-09
Paris den 26de Juli. Paa 3 Dage har Paris været meget urolig, da Custine med mange andre Personer, iblandt andre den Mainzer Deputerte Luchs, ere arresterte. Alle Poster ere besatte med dobbelt Vagt, og Gaderne fyldte med Patrouiller. Municipalitetet river hele Magten til sig, siden Danton og Chabot ikke længer ere Lemmer af Udskuddet for det offentlige Vel. Daglig stimler endnu Folket sammen for Bagernes Dørre, hvor man ikke uden Besværlighed kan faae Brød, og Levnetsmidlerne blive hver Dag dyrere. Denne pludselige Mangel opvækker saamegen meere Skræk, som Mairen Pache og Ministeren Garat har forsikret N.C., at Paris var forsynet med Levnetsmidler for 7 Maaneder. Vanddragerne skal i denne Anledning have raabt høit paa Gaderne i Forbittrelse: de vil tvinge os til at udraabe en Konge, da Municipalitetet er bange for at giøre det selv, men for disse Ord ere de af Municipalitetet berøvede det udelukkende Privilegium de havde paa at bære Vand. - General Custine blev egentlig arresteret Natten mellem den 21de og 22de. Han skulde været sat i Pa lait Luxenburg, men Municipalitetet skikkede ham til Abbediet. Bazire sagde Dagen derpaa i Conventet: "Jeg veed sikkert, at Custine sætter mange Hoveder i Bevægelse. Jgaar spadserede han i Palais Roial, og knap viiste han sig, førend alle Spitsbuber og Drankere forsamlede sig fra Spillehusene omkring ham, og raabte: Custine leve! da Folk af Biergpartiet vare paa samme Sted blevne indsulterede Dagen i forveien. Man siger, han har ladet uddeele Penge til Fruentimmer, for at underholde en Giering. Jeg forlanger, at han bliver i Arresten til hans Sag paa det strengeste er undersøgt." Disse 2 anførte Facta forholde sig egentlig saaledes: Custine spadserede i Haven ved Pe lais Roial. En Nysgierrig spørger: hvem er den suurbartede General, hvis Udvortes recommenderer ham saameget, Borgeren Neyeul kiender ham, og siger: det er Custine, Han klapper, og 10 eller 15 andre klappe med. Det andet Factum er dette: En Convents=Deputeret af Biergpartiet, med lange Buxer og bare Fødder i Skoene, gaaer et ungt Menneske forbi, og giør Nar af hans elegante Paaklædning. Det unge Menneske spørger, om han skulde see ud som en Sviinhund for at være en Patriot. Derpaa løfter den Deputerede Stokken imod ham. Andre læggesig imellem. Man arresterer begge dem der trættedes. Det unge Menneske blev ført til Politieretten, og den Deputerte lod man gaae. Den Deputert-Simond forlangte at spørge Krigsministeren, om det var sandt at Custine har sagt: han lader kun de Decr. bringe i Udførelse som behage ham; af dem som mishage ham giør han, Papilloter. J Fald dette skulde være sandt, fordrede han Custine og hans Medskyldige sikkert bevarede. Danton skiød Skylden paa Custine, for Condes Overgivelse og Valenciennes Fare. Bazire beskyldte ham, at han vilde hielpe Jnsurgenterne i Calvados, og N. C. decreterte: Custine skal blive i Arrest. Det fuldførende Raad meldte Conventet: at det havde besluttet at afsætte Custine, og udnævne GeneralDietmann i hans Sted, hvormed Conventet var tilfreds. Den Pariser Generalcommandant Henriot, som tilforn har været Laqvai, har skrevet til Conventet at det skulde være roligt, eftersom de Kanoner og Mennesker, som opfyldte Gaderne i Paris, ikke denne Gang angik Conventet. Ved Nordermeen er der opkommet Uenighed imellem Generalerne Lamorliere og Cavalette, og Convent-Commissair Duhem har suspenderet den sidste. Conventet decreterede, at alle 3 skulle komme til Paris. General Beysser skal være flygtet til Caen, og General Tunkudnævnt i Birons Sted. Den Ostpyrenæiske Armee har den 19de Juli tilfægtet sig en fuldkommen Seier over Spanierne. Rygtet gaaer, at Custine, Brissot og Luchs og endnu 21 andre Personer skulde endnu i Dag Føe under Guillotinen. Custine vil knap undgaae Døden, da just hans Fiender, Pache og Bouchotte regiere, hvilke han har anklaget for Forræderie. Nu bliver hverken Alder eller Slægt sparet i Paris. Meeninger er Forbrydelser, al Fortroelighed er forjaget af Familiecirklerne. Tvende anklage deres Herrer. Man arretteres, uden at der siges hvorfor. Arrestanterne slæbes i de afskyeligste Fængsler, og kun de som have Protection blive bragte fra Fængslet til Domstolen. - Alle Fremmede som opholde sig i Paris og heele Frankerige skal bære et Tegn med Opskrivt: Fransk Hospitalitet. - Den Katholske Armee har i la Vande tilfægtet sig en betydelig Seier over General Santerre, som har tabt 4000 Mand, hvori mellem General Menon. Santerres Trop ver ere flygtede til Angers, under det Skrig, Republiqven leve! - Den 15de har Marseillerne indtaget Avignon igien, og der ladet 6 af Modpartiet guillotinere. Dubois-Crance har der blottet Grændserne saameget, at Sardinierne har gjort et Jndfald i Saveien.